cyanic-selkie/wikianc huggingface dataset:
மூளைத்தண்டு
முதல் இரண்டு கபால நரம்புகள் (cranial nerves) தவிர மற்ற கபால நரம்புகள் மூளைத் தண்டில் இருந்து தான் புறப்படுகின்றன.
பகுப்பு:உடற்கூற்றியல்
பினால் ஆர்யால்
பினால் ஆர்யால் பேராசிரியராகவும், புதிதாக நியமிக்கப்பட்ட தலைவராகவும் [1] மத்திய அறிவியல் துறை, திர்புவான் பல்கலைக்கழகம், காத்மாண்டு, நேபாளம் ஆகியோர். [2] அவர் கிழக்கு நேபாளத்தின் சப்தரி மாவட்டத்தில் 1969-09-28 இல் பிறந்தார். தற்பொழுது அவர் Tribhuvan University (TU) சட்டமன்ற உறுப்பினராகவும்,கல்வி கவுன்சில் உறுப்பினராகவும் இருக்கிறார். டாக்டர் ஆர்யால் பணிக்குழுவின் தலைவராக பணியாற்றினார். இது பி.சி. நேபாளத்தின் டிரிபுவன் பல்கலைக்கழகத்தின் நான்கு ஆண்டு முறை. இந்த முறைமையில், கணக்கீட்டு மற்றும் இடைக்கணிப்பு படிப்புகளில் ஒற்றை பெரிய அறிமுகப்படுத்தப்பட்டுள்ளது. விஞ்ஞானத்தின் முதுகலைப் படிப்படியாக, மத்திய வளாகத்தில், கிர்டிபூரில் செமஸ்டர் அமைப்பை செயல்படுத்துவதில் அவர் தீவிரமாக ஈடுபட்டார். அவர் குவாண்டம் மெக்கானிக்ஸ், அணுசக்தி மற்றும் துகள் இயற்பியல் மற்றும் வானியல் ஆராய்ச்சிக்காக எம்.எஸ்.சி. (இயற்பியல்) மாணவர்களுக்கு கற்பித்து வருகிறார்.
அவர் நேபாளத்தின் தீவிரமான வேதியியல் ஆர்வலர் ஆவார். அவர் கேலக்ஸி நோக்குநிலை மற்றும் பரிணாமம் துறையில் வேலை செய்து வருகிறார். அவரது ஆய்வு ஆர்வத்தில், பெரிய அளவிலான கட்டமைப்பில் கோண வடிவ வேகம் அல்லது விண்மீன் மண்டலத்தின் வேகம் மற்றும் விண்மீன் மண்டல ஊடகத்தில் அமைப்பை வடிவமைக்கும் கருவியின் தோற்றம் ஆகியவை அடங்கும். அவர் ஐந்து Ph.D. திட்டங்கள். 120 க்கும் மேற்பட்ட எம்.எஸ்.சி. (இயற்பியல்) மாணவர்கள் தங்கள் ஆய்வுக்கு. சர்வதேச பத்திரிகையாளர்களிடத்தில் அவர் நாற்பது பத்திரிகைகளை வெளியிட்டுள்ளார். [3]
அவர் தனது PhD மற்றும் Astrophysics Institute, இன்ஸ்ப்ரக் பல்கலைக்கழகம், ஆஸ்திரியா 2002 மற்றும் 2005 முறையே டாக்டர் பட்டம் செய்தார். பேராசிரியர் டாக்டர் வால்டர் சாவேர் அவரது Ph.D. மேற்பார்வையாளர். அமெரிக்கா, இங்கிலாந்து, ஜப்பான், ஜெர்மனி, சுவிட்சர்லாந்து, ஆஸ்திரேலியா, ஸ்பெயின், பெல்ஜியம், பிரான்ஸ், நெதர்லாந்து, டென்மார்க், ஸ்வீடன், இத்தாலி, சீனா, வியட்னாம் மற்றும் தென் கொரியா ஆகிய நாடுகளின் பல்வேறு பல்கலைக்கழகங்களை டாக்டர் ஆர்யால் பார்வையிட்டார். அவர் சர்வதேச வானியல் ஒலிம்பியாட் நீதிபதியாக பணியாற்றியுள்ளார். அவர் BCVSPIN பள்ளியின் நாட்டின் பிரதிநிதி.
எம்.எஸ்.சி.யில் மிக உயர்ந்த மதிப்பெண்ணைப் பெறுவதற்காக, கடைசி மகனான பீரேந்திர ஷாவால் 'மகேந்திர பித்தையா பூஷண் கா' வழங்கப்பட்டது. தேர்வு. அவர் தனது Ph.D. க்கு 'மூன்றாம் உலக அகாடமி விருது' (TWAS) பெற்றார். வேலை.
பகுப்பு:நேபாள நபர்கள்
அரசலூர் வரதராஜப்பெருமாள் கோயில்
அரசலூர் வரதராஜ பெருமாள் கோயில் தமிழ்நாட்டில் பெரம்பலூர் மாவட்டம், அரசலூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜ பெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அல்பிரட் துரையப்பா படுகொலை
யாழ் மேயர் அல்பிரட் துரையப்பா ஜூலை 27, 1975 ஆம் ஆண்டு யாழ்ப்பாணத்தில் சுட்டுக்கொல்லப்பட்டார். இவர் தமிழீழ விடுதலைப் புலிகளால் சுட்டுக் கொல்லப்பட்டார் என்று சந்தேகிக்கப்படுகின்றது. யாழ் நான்காவது உலகத் தமிழாராய்ச்சி மாநாட்டில் 11 பேர் கொலை செய்யப்பட்டதுக்கு இவரே காரணம் என கருதி பழிக்கு பழியாக கொல்லப்பட்டார் என்று ஒரு கருத்து நிலவுகின்றது.
வெளி இணைப்புகள்
பகுப்பு:இலங்கையில் படுகொலைகள் பகுப்பு:இலங்கையில் தனிநபர் தமிழர் படுகொலைகள்
மலவேடன் மொழி
இவற்றையும் பார்க்கவும்
பகுப்பு:திராவிட மொழிகள்
1630கள்
1630கள் (1630s) என்றழைக்கப்படும் பத்தாண்டு காலம் 1630 ஆம் ஆண்டு துவங்கி 1639-இல் முடிவடைந்தது.
ஐதரோபுளோரிக் அமிலம்
ஐதரோபுளோரிக் அமிலம் (Hydrofluoric acid) நீரில் ஐதரசன் புளோரைடின் (HF) கரைசல் ஆகும். இச்சேர்மமானது புளோக்செடின் (புரோசேக்) போன்ற  மருந்துச் சேர்மங்கள், டெஃப்லான், தனிம நிலை புளோரின் உள்ளிட்ட  அனைத்து புளோரின் சேர்மங்களின் முன்னோடிச் சேர்மமாகும். இச்சேர்மம், நிறமற்ற, மிகுதியான அரிக்கும் தன்மையுடைய, பலவிதமான பொருட்களை (குறிப்பாக ஆக்சைடுகளை) கரைக்கும் தன்மையுடைய திரவமாகும். 1771 ஆம் ஆண்டில், காரல் வில்லெம் சீலெ இச்சேர்மத்தை அதிகளவில் தயாரிக்கத் தொடங்கும் முன்பே 17 ஆம் நுாற்றாண்டில் கண்ணாடியைக் கரைக்கும் திறனைக் கொண்டிருந்தது அறியப்பட்டிருந்தது. கண்ணாடியுடனான இதன் அதிக வினைத்திறன் காரணமாகவும், பல உலோகங்களுடனான மிதமான வினைத்திறன் காரணமாகவும் இந்த அமிலமானது நெகிழி கொள்கலன்களில் சேமித்து வைக்கப்படுகிறது. (டெஃப்லானிலும் இலேசாக உட்புகும் தன்மை கொண்டது).
ஐதரசன் புளோரைடு வாயுவானது உடனடியாகவும், நிலையாகவும் நுரையீரல்கள், கண்விழிப் படலம் மற்றும் கண்களை பாதிக்கவல்ல கொடிய நச்சுத்தன்மை வாய்ந்தது ஆகும். நீரிய ஐதரோபுளோரிக் அமிலமானது ஆழமான, வலியற்ற தீக்காயங்கள் மற்றும் திசு இறப்பு நிகழும் காயங்கள் ஆகியவற்றுடன் தொடு நச்சாக உள்ளது. உடலின் கால்சிய வளர்சிதை மாற்றத்துடன் இடைவினையில் ஈடுபடும் போது, அடர் அமிலமானது, 160 சதுர செ.மீ(25 சதுர அங்குலம்) அளவிற்குத் தோலுடன் தொடர்புகொள்ளும்போது அமைப்புரீதியான நச்சுத்தன்மையை உருவாக்கி இறுதி விளைவாக இதய நிறுத்தம் மற்றும் மரணத்தை உண்டாக்குகின்றது.
அமிலத்தன்மை
ஐதரோபுளோரிக் அமிலமானது, மற்ற வலிமிகு அமிலங்களுடன் ஒப்பிடும் போது அதன் குறைவான பிரிகை மாறிலியின் காரணமாக வலிமை குறை அமிலமாக வகைப்படுத்தப்படுகிறது. இது நீர்க்கரைசல்களில் மற்ற பொதுவான அமிலங்கள் அயனியாகின்ற விதத்திலேயே அயனியாகின்றன.
நீர்த்த நீர்க்கரைசல்களில், இது முழுமையாக அயனியாகாத காரணத்தால், HF மட்டுமே வலிமிகு அமிலமாக கருதப்படாத ஒரே ஒரு ஐதரோஆலோ அமிலமாகும். ஐதரோபுளோரிக் அமிலத்தின் செறிவு 100% ஆகும் போது ஓரின இணைவியாதல் காரணமாக அமிலத்தன்மை வியக்கத்தக்க அளவிற்கு அதிகமாகிறது:
பைபுளோரைடு (FHF−) எதிர் மின் அயனியானது மிக வலிமையான ஐதரசன்-புளோரின் ஐதரசன் பிணைப்பின் காரணமாக நிலைத்தன்மையைப் பெறுகிறது.
தயாரிப்பு
ஐதரோபுளோரிக் அமிலமானது புளோரைட்டு கனிமத்தினை (CaF2) அடர் சல்பூரிக் அமிலத்துடன் வினைப்படுத்துவதன் மூலமாகத் தயாரிக்கப்படுகிறது. 265 °செ வெப்பநிலையில் இந்த இரு வேதிப்பொருட்கள் இணையும் போது, அவை வினைபுரிந்து ஐதரசன் புளோரைடு மற்றும் கால்சியம் சல்பேட்டு ஆகியவற்றைப் பின்வரும் வேதி வினையின் படி தருகிறது:
உலகளவில் HF தயாரிப்பிற்கான பொருத்தமான மற்றும் முதன்மையான மூலப்பொருளாக புளோரைட்டு இருப்பினும், HF ஆனது அபடைட்டு கனிமத்திலிருந்து பாசுபாரிக் காடி தயாரிக்கப்படும் வினையில் துணை விளைபொருளாகவும் தயாரிக்கப்படுகிறது. அபடைட்டு மூலங்கள் சிறிய விழுக்காடு புளோரபடைட்டைக் கொண்டுள்ளதாலும், இது அமிலத்தால் சிதைக்கப்படும் போது கந்தக டைஆக்சைடு (H2SO4இலிருந்து), நீர், HF மற்றும் துகள்மங்கள் ஆகியவற்றைக் கொண்டுள்ள வளிம பாய்ச்சானது வெளிப்படுகிறது. திண்மப் பொருட்கள் அனைத்தும் பிரிக்கப்பட்ட பிறகு, வளிமப் பொருட்கள் சல்பூரிக் அமிலம் மற்றும் புகையும் சல்பூரிக் அமிலம் கலந்த கலவையுடன் நீரற்ற HF ஐ விளைவிக்கும் பொருட்டு வினைப்படுத்தப்படுகிறது. HF இன் அரிக்கும் தன்மையின் காரணமாக, இதன் தயாரிப்பானது சிலிகேட்டு கனிமங்களின் கரைசலுடன் இயைந்திருக்கிறது. இதன் காரணமாக குறிப்பிடத்தக்க அளவுக்கு புளோரோசிலிசிக் அமிலம் உற்பத்தி செய்யப்படுகிறது.
பயன்கள்
தொழிற்துறையிலும், ஆய்வுப்பணிகளிலும் ஐதரோபுளோரிக் அமிலம் பல்வேறு விதமான பயன்பாடுகளைக் கொண்டுள்ளது. தொழிற்துறை வேதியியலில் தொடக்க வினைப்பொருளாகவோ அல்லது இடைநிலைப் பொருளாகவோ பயன்படுகிறது. மேலும், சுரங்கத் தொழில், சுத்திகரிப்பு, கண்ணாடி தயாரிப்பில் இறுதிநிலை வேலைகள், சிலிக்கான் சில்லு உற்பத்தி மற்றும் துப்புரவுப் பணிகளில் பயன்படுத்தப்படுகிறது.
எண்ணெய் சுத்திகரிப்பு
எண்ணெய் சுத்திகரிப்பில் காணப்படும் வழக்கமான தரம் பார்த்தல் பணிகளில் பயன்படுகிறது. உதாரணமாக, ஐசோபியூட்டேனானது குறைந்த மூலக்கூறு எடையுள்ள அல்கீன்களோடு (முக்கியமாக புரோப்பிலீன் மற்றும் பியூட்டிலீன் இவற்றின் கலவை) ஐதரோபுளோரிக் அமிலத்திலிருந்து பெறப்பட்ட வலிமை மிகு அமிலத்தின் முன்னிலையில் அல்கைலேற்றத்தில், ஈடுபடுத்தப்படுகிறது. வினையூக்கியானது அல்கீன்களை (புரோப்பிலீன் மற்றும் பியூட்டிலீன்) வினைத்திறன் மிக்க கார்பன் நேரயனியைத் தருவதற்கு ஏதுவாக புரோட்டானேற்றம் செய்கிறது. இதன் காரணமாக, ஐசோபியூட்டேன் அல்கைலேற்றமடைகிறது. இந்த வினையானது மிதமான வெப்பநிலையிகளில் (0 மற்றும் 30 °செ) இரு நிலை வினையாக நிகழ்கிறது.
கரிமபுளோரின் சேர்மங்கள் தயாரிப்பு
கரிமபுளோரின் வேதியியலில் ஐதரோபுளோரிக் அமிலம் மிகவும் முக்கியமான பயன்களைக் கொண்டுள்ளது. பல கரிமபுளோரோ சேர்மங்கள் டெஃப்லான், புளோரோபலபடிகள், புளோரோகார்பன்கள் மற்றும் ஃப்ரியான்களைப் போன்ற குளிர் பதனூட்டிகள் தயாரிக்கும் வினைகளில் ஐதரோபுளோரிக் அமிலம் புளோரினின் மூலமாகப் பயன்படுத்தப்படுகிறது.
வெளி இணைப்புகள்
பகுப்பு:புளோரைடுகள் பகுப்பு:கனிம அமிலங்கள் பகுப்பு:அலோக ஆலைடுகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:அமில வினையூக்கிகள்
மனு ஜினோபிலி
இமான்யுவெல் டேவிட் ஜினோபிலி அல்லது மனு ஜினோபிலி (எசுப்பானிய மொழி:Emanuel David Ginobili, பிறப்பு - ஜூலை 28, 1977) ஒரு அர்ஜென்டினா கூடைப்பந்து ஆட்டக்காரர் ஆவார். இவர் என். பி. ஏ.-இல் சான் அன்டோனியோ ஸ்பர்ஸ் என்ற அணியில் விளையாடுகிறார். 2004ம் ஆண்டு ஒலிம்பிக் கூடைப்பந்துப் போட்டிகளில் இவர் தங்கம் பரிசு வெற்றிபெற்ற அர்ஜென்டினா அணியில் விளையாடினார்.
பகுப்பு:கூடைப்பந்து விளையாட்டு வீரர்கள் பகுப்பு:1977 பிறப்புகள் பகுப்பு:வாழும் நபர்கள்
க. சொ. க. கண்ணன்
'''க. சொ. க. கண்ணன்' (Ka. So. Ka. Kannan'') என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். இவர் அரியலூர் மாவட்டம் செயங்கொண்டத்தினை சேர்ந்தவர். கண்ணன் தமிழ்நாடு திறந்தநிலைப் பல்கலைக்கழகத்தில் முதுநிலை வணிகவியல் பட்டம் பெற்றுள்ளார். இவர் 2021-ல் திராவிட முன்னேற்றக் கழக வேட்பாளராக செயங்கொண்டம் சட்டமன்றத் தொகுதியிலிருந்து தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:திராவிட முன்னேற்றக் கழக சட்டமன்ற உறுப்பினர்கள்
தோட்டம்
thumb|[[தாஜ் மகால் தோட்டம்]]
என்பது வீட்டுக் கொல்லை அல்லதுமலசலகூடம் வெளிப்புற நிலத்தைப் பண்படுத்தி, அதில் தாவர வகைகளை உணவுக்காகவோ அல்லது காட்சிப்படுத்தவோ அல்லது அழகு நுகர்விற்காகவோ வளர்ப்பது ஆகும். இதில் இயற்கை, செயற்கைத் தாவரங்களும் அடங்கும். இயற்கையில் பல தோட்ட அமைவுகள் இயல்பாக அமைதலும் உண்டு. இன்று வீட்டுத் தோட்டங்களே மிகவும் பரவலாக ஏற்பட்டுள்ளன. கீரைகள், காய்கறிகள், பழம் தரும் மரங்கள், அழகுச் செடிகள் போன்றவை இதில் அடங்கும். பொது மரபாக இவை அனைத்து வகைத் தோட்டங்களையும் குறிக்கும். இயற்கையான சூழலில் காட்டு விலங்குகளை வளர்க்கும் விலங்கு காட்சியகங்களும் உயிரியல் தோட்டங்களாகும். மேற்கத்தியத் தோட்டங்கள் பெரும்பாலும் தாவரங்களால் நிரம்புவதால் அவை தாவரத் தோட்டங்கள் எனப்படுகின்றன. யப்பான் சென் தோட்டங்களைப் போன்ற சில கிழக்கத்திய மரபான தோட்டங்களில் தாவரங்கள் இங்கொன்றும் அங்கொன்றுமாக அல்லது முற்றிலும் இல்லாமலும் போகலாம்.
தோட்டங்கள் பல்வேறு பாணிகளும் கட்டமைவுகளும் கொண்டமையலாம். இவை நீர்நிலைகளிலும் குளங்களிலும் ஏரிகளிலும் சரிவான பள்ளத்தாக்குகளிலும் அமையலாம். தோட்டங்களில் குளுமைக்காகவும் அழகுக்காகவும் நீரூற்றுகளும் அமைக்கப்படுகின்றன.நீரூற்றுகளைச் சுற்றியும் தோட்டங்கள் அமைக்கப்படுவதுண்டு. சில தோட்டங்கள் அழகுக்காக மட்டுமே அமைக்கப்படுகின்றன. வேறு சில தோட்டங்கள் உணவையும் தனிப்பகுதியிலோ அல்லது அழகு தரும் தாவரங்களுக்கிடையே இடைமிடைந்தோ பயிரிடலால் தருவதுண்டு. உணவு தரும் தோட்டங்கள் பண்ணைகளை விட சிறியனவாகும். இவை மிகுந்த உழைப்பைக் கோருபவை. இவற்றின் நோக்கம் பொழுதுபோக்கே தவிர வணிகப்பயன் அல்ல. பூந்தோட்டங்கள் பலவகை உயரம், வண்ணம், கட்டமைவு, நறுமணம் கொண்டவையாகவும் புலன்களுக்கு ஆர்வமும் மகிழ்ச்சியும் தருவனவாகவும் அமைகின்றன.
தோட்ட வளர்ப்பு தோட்டத்தை வளர்த்துப் பேணிக்காக்கும் செயல்பாடு அல்லது கலையாகும். இப்பணி பயில்நிலைத் தோட்டக்காரர்களாலோ அல்லது தொழில்முறைத் தோட்ட வல்லுனர்களாலோ செய்யப்படுகிறது. தோட்டம் பூங்காக்களிலும் சாலையோரங்களிலும் பிற பொதுவெளிகளிலும் அமைக்கப்படுகிறது.
நில இயற்கை அழகியல் அத்துரைவல்லுனர்களின் தொழில்முறைப் பணியாகும். இவ்வல்லுனர்கள் பொதுவிட அமைப்புகளிலும் தொழிற்குழும வாடிக்கையாளர்களுக்கும் நில இயற்கை வடிவமைப்பைச் செய்து தருகின்றனர்.
வடிவமைப்பு
தோட்ட வடிவமைப்பு என்பது நிலக்கிடப்பு நிலையில் தேர்ந்தெடுத்த தாவரவகைகளை நடுவதற்கான தரையமைவுத் திட்டமிடல் செயல்முறையாகும். தோட்டங்கள் தோட்ட உரிமையாளர்களாலும் வடிவமைக்கப்படுகின்றன அல்லது தொழில்முறை வல்லுனர்களாலும் வடிவமைக்கப்படுகின்றன. தொழில்முறை தோட்ட வடிவமைப்பாளர்கள் தோட்டக்கலையிலும் வடிவமைப்பு நெறிமுறைகளிலும் பயிற்சி பெற்றவர்களாவர். அவர்கள் தாவரங்களைப் பயன்படுத்தும் வழிவகை பற்றிய அறிவு சான்றவராவர். சில தொழில்முறைத் தோட்ட வடிவமைப்பாளர்கள் நிலக்கிடப்பு வடிவமைப்பாளர்களும் ஆவர். இவர்கள் இதற்கான தனி பட்டம் பெற்று அரசின் உரிமமும் பெற்று வைத்திருப்பர்.
மிக இன்றியமையாத தோட்ட வடிவமைப்புக் கூறுபாடு அதன் பயன்பாடும் பாணியும் தோட்டப் பொதுவெளிக் கட்டமைப்புகள் உடனான ஒருங்கிணைவும் ஆகும்மிவை எல்லாமே கிடைக்கும் பாதீட்டைப் பொறுத்தே அமையும்.
பலவகைத் தோட்டங்கள்
பொதுவாக வீட்டு தோட்டத்தில் சமைப்பதற்கான காய்கறிகள் பயிரிடப்படுகின்றன. கீரை வகைகள், பச்சைமிளகாய், கத்தரி, வெண்டை போன்றவை வீட்டு தோட்டத்தில் பயிரிடப்படும் முக்கியமான காய்கறிகள். கீரை வகைகள், பச்சைமிளகாய், கத்தரி, வெண்டை, வெள்ளரி, அவரை போன்றவை மரக்கறி தோட்டத்தில் பயிரிடப்படும் முக்கியமான காய்கறிகள்.
வெளி இணைப்புகள்
பகுப்பு:வேளாண்மை
தாயத்து (ஆங்கிலப் புதினம்)
தாயத்து (The Talisman) வால்டர் ஸ்காட் எழுதிய ஸ்காட்டிஷ் புதினம். இது 1825ம் ஆண்டு சிலுவைப் போர் வீரர்களின் கதைத் தொகுப்பில் வெளியிடப்பட்டது.
வெளிப்புற இணைப்பு
பகுப்பு:ஆங்கில மொழிப் புதினங்கள் பகுப்பு:வரலாற்றுப் புதினங்கள் பகுப்பு:சிவகங்கை மாவட்ட ஆசிரியர்கள் தொடங்கிய கட்டுரைகள்
பிரணாப் ராய்
பிரணாப் ராய் (Pranab Roy, பிறப்பு: பிப்ரவரி 10 1963), இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 72 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1982 இல் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:1963 பிறப்புகள்
தாமஸ் அட்வெல்
தாமஸ் அட்வெல் (Thomas Attewell, பிறப்பு: நவம்பர் 7 1869, இறப்பு: சூலை 6 1937), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். 1891-1894 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
தாமஸ் அட்வெல் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 29 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1869 பிறப்புகள் பகுப்பு:1937 இறப்புகள்
நிக்கோலே சினின்
நிக்கோலே நிக்கோலேவிச் சினின் (Nikolay Nikolaevich Zinin) உருசியாவைச் சேர்ந்த கரிம வேதியியலாளர் ஆவார். 1812 ஆம் ஆண்டு ஆகத்து மாதம் 25 ஆம் நாள் இவர் அசர்பைசானிலுள்ள சூசா நகரத்தில் பிறந்தார்.
வாழ்க்கை
உருசியாவின் கசான் நகரத்திலுள்ள கசான் பல்கலைக்கழகத்தில் சிரின் படித்தார. அங்கு கணிதத்தில் பட்டம் பெற்றார் ஆனால் 1835 ஆம் ஆண்டில் வேதியியல் கற்பிக்கத் தொடங்கினார். திறமைகளை மேம்படுத்துவதற்காக ஐரோப்பாவில் சிறிது காலம் படிக்கும்படி கேட்டுக்கொள்ளப்பட்டதற்கு இணங்க இவர் 1838 மற்றும் 1841 ஆம் ஆண்டுகளுக்கு இடையில் அங்கு படித்தார். செருமன் நாட்டிலுள்ள கீசன் நகரில் இயசுடசு லிபிக்குடன் சேர்ந்து சினின் படித்தார். அங்கு பென்சோயின் ஒடுக்கம் குறித்த தனது ஆராய்ச்சியை முடித்தார், இது பல ஆண்டுகளுக்கு முன்பே லிபிக் கண்டுபிடித்த வேதி வினையாகும். தான் முனைவர் பட்டம் பெற்ற செயிண்ட் பீட்டர்சுபர்க் பல்கலைக்கழகத்தில் சினின் தனது ஆராய்ச்சி முடிவுகளை சமர்ப்பித்தார். கசான் பல்கலைக்கழகத்தில் வேதியியல் பேராசிரியராக பணிபுரிந்து கொண்டிருந்த சினின்  சினின் 1847 ஆம் ஆண்டு செயிண்ட் பீட்டர்சுபர்க் பல்கலைக்கழகத்திற்காக அங்கிருந்து வெளியேறினார். செயிண்ட் பீட்டர்சுபர்க் அறிவியல் கழகத்தின் உறுப்பினராகவும் உருசிய இயற்பியல் மற்றும் வேதியியல் சமூகத்தின் முதலாவது தலைவராகவும் சினின் இருந்துள்ளார்.
பணிகள்
சினின் வினை அல்லது சினின் குறைப்பு வினை என்ற பெயர் வினைக்காக இவர் நன்கு அறியப்படுகிறார். இவ்வினையில் நைட்ரோபென்சீன் போன்ற நைட்ரோ அரோமாட்டிக்கு பொருட்கள் அமோனியம் சல்பைடுகளுடன் சேர்க்கப்பட்டு  குறைத்தல் வினை மூலம் அமீன்களாக மாற்றப்படுகின்றன. 1842 ஆம் ஆண்டு அனிலினை அடையாளம் காண்பதில் சினின் முக்கிய பங்கு வகித்தார்.
1880 ஆம் ஆண்டு பிப்ரவரி மாதம் 18 அன்று உருசியாவின் செயிண்ட் பீட்டர்சுபர்க்கில் இறந்தார்.
புற இணைப்புகள்
பகுப்பு:1812 பிறப்புகள் பகுப்பு:1880 இறப்புகள் பகுப்பு:கரிம வேதியியலாளர்கள் பகுப்பு:உருசிய அறிவியலாளர்கள் பகுப்பு:உருசிய வேதியியலாளர்கள்
பணமதிப்புப் போர்
பணமதிப்புப் போர் (Currency war) அல்லது போட்டியிட்டு மதிப்புக் குறைத்தல் (competitive devaluation ) என்பது உலக நாடுகள் தங்கள் நாட்டின் பணமதிப்பைக் குறைத்தலில் ஒன்றுக்கொன்று போட்டியிடுதல் ஆகும்.
பெரும்பொருளாதார மந்தம்
1930களில் ஏற்பட்ட உலகப் பெரும் பொருளாதார மந்தத்தின் விளைவாகப் பல நாடுகள் தங்க முறையைக் கை விட்டன. இதனால் பணத்திற்கு உள்ளார்ந்த மதிப்பு இல்லாது போய் நாடுகளில் வேலை வாய்ப்பின்மை ஏற்பட்டது. ஏற்றுமதிக்கு நாடுகள் ஒன்றுடன் ஒன்று போட்டியிட்டன. தங்கள் நாட்டின் பணமதிப்பைக் குறைப்பதன் மூலம் பல நாடுகளின் பொருளாதாரத்தைப் பாதிப்படையச் செய்தன. இது அயலாரை வறியோராக்கும் கொள்கைகளுள் ஒன்றாகும்.
கிரேட் பிரிட்டன், ஃபிரான்சு, ஐக்கிய அமெரிக்கா ஆகிய மூன்று நாடுகளே 1930களின் பணமதிப்புப் போரில் முக்கியமாக ஈடுபட்டவை.
தற்போதைய நிலை
தற்போதைக்கு ஐக்கிய அமெரிக்காவும் சீனாவும் பணமதிப்புப் போரில் ஈடுபட்டுள்ளன. இவை ஒன்றுக்கு ஒன்று எதிராக மட்டுமின்றி பிற வளரும் நாடுகளையும் குறிப்பாக யூரோ மதிப்பை அதிகம் உயர்த்தியுள்ளன.
மேற்கோள்கள்
பகுப்பு:உலகப் பொருளாதார முறைமை பகுப்பு:பொருளாதாரப் பிரச்சினைகள்
சகாதேவன் மகாதேவன்
சகாதேவன் மகாதேவன் 1988 இல் வெளிவந்த தமிழ்த் திரைப்படமாகும். மோகன் நடித்த இப்படத்தை ராம நாராயணன் இயக்கினார்.
வெளி இணைப்புகள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:மோகன் நடித்த தமிழ்த் திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள் பகுப்பு:எஸ். வி. சேகர் நடித்த திரைப்படங்கள்
வோல்கா பல்கேரியா மீதான மங்கோலியப் படையெடுப்பு
வோல்கா பல்கேரியா மீதான மங்கோலியப் படையெடுப்பானது 1223 முதல் 1236 வரை நீடித்தது. கீழ் வோல்கா மற்றும் கமா ஆற்றங்கரைகளில் அமைந்திருந்த பல்கர் அரசானது அதன் வரலாறு முழுவதும் ஐரோவாசியாவில் மென் உரோம வணிகத்தின் மையமாகத் திகழ்ந்தது. மங்கோலியப் படையெடுப்புக்கு முன்னர் நோவ்கோரோடு மற்றும் விளாதிமிரில் இருந்த உருசியர்கள் அடிக்கடி இப்பகுதியை தாக்கி சூறையாடினர். இவ்வாறாக அவர்கள் பல்கர் அரசின் பொருளாதார மற்றும் இராணுவ சக்தியை பலவீனமாக்கினர். 1223ஆம் ஆண்டின் பிற்பகுதி அல்லது 1224ல் பல்கர்கள் பதுங்கி இருந்து திடீர் தாக்குதலை மங்கோலியர்கள் மீது நடத்தினர். 1229-1234 காலகட்டத்தில் பல்வேறு சண்டைகள் நடைபெற்றன. மங்கோலிய பேரரசானது பல்கர்களை 1236ஆம் ஆண்டு வென்றது.
ஆதாரங்கள்
பகுப்பு:மங்கோலியப் படையெடுப்புகள்
குப்பாம்பட்டு ஊராட்சி
குப்பாம்பட்டு ஊராட்சி (Kuppampattu Gram Panchayat), தமிழ்நாட்டின் திருப்பத்தூர் மாவட்டத்தில் உள்ள மாதனூர் வட்டாரத்தில் அமைந்துள்ளது. இந்த ஊராட்சி, ஆம்பூர் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1750 ஆகும். இவர்களில் பெண்கள் 888 பேரும் ஆண்கள் 862 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தக்காணப் பஞ்சம்
தக்காணப் பஞ்சம் (Deccan Famine) என்பது கிபி 1630 முதல் 1632 வரையான காலப்பகுதியில் இந்தியாவின் நடுப் பகுதியில் தக்காணப் பீடபூமியில் நிலவிய கடும் பஞ்சத்தைக் குறிக்கும். 1632 ஆம் ஆண்டு வரையில் கிட்டத்தட்ட 2,000,000 இந்தியர்கள் உயிரிழந்தனர். அடுத்தடுத்து மூன்று தடவைகள் முக்கிய பயிர் விளைச்சல்கள் தடைப்பட்டமையினால் இப்பகுதியில் கடும் பஞ்சம், தொற்று நோய்கள், மற்றும் இடப்பெயர்வு ஆகியன நிலவின. இந்திய வரலாற்றில் மிகக் கடுமையான பஞ்சமாக இது இருந்தது.
மூலம்
Ó Gráda, Cormac. (2007). "Making Famine History." Journal of Economic Literature. Vol. XLV (March 2007), pp. 5–38.
பகுப்பு:இந்தியாவில் பஞ்சம் பகுப்பு:1630கள் பகுப்பு:முகலாயப் பேரரசு பகுப்பு:17 ஆம் நூற்றாண்டில் இந்தியா
சோழன்மாளிகை ஊராட்சி
சோழன்மாளிகை ஊராட்சி (Cholanmaligai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள கும்பகோணம் வட்டாரத்தில் அமைந்துள்ளது. இந்த ஊராட்சி, கும்பகோணம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2297 ஆகும். இவர்களில் பெண்கள் 1147 பேரும் ஆண்கள் 1150 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மைசெசு திறப்பு
சதுரங்க விளையாட்டில் மைசெசு திறப்பு (Mieses Opening ) என்ற திறப்பாட்டம், என்ற அடையாள நகர்வுடன் ஆரம்பமாகிறது.
இயல்புக்கு மாறான நகர்வுடன் தொடங்கும் இத்திறப்பு செருமானிய – ஆங்கில கிராண்டுமாஸ்டரான சாக்குவசு மைசெசு என்பவரின் பெயரால் அழைக்கப்படுகிறது. சதுரங்க திறப்புகளுக்கான கலைக்களஞ்சியத்தில் மைசெசு திறப்பிற்கு A00 என்ற குறியீடு வழங்கப்பட்டுள்ளது.
விளக்கம்
வெள்ளை ஆட்டக்காரர், தன் ஆட்டத்தை இருபது நகர்வுகளில் ஏதேனும் ஒன்றுடன் தொடங்குவார். இவற்றில் பிரபலமான நகர்வுகளின் அடிப்படையில் 1.d3 என்ற மைசெசு திறப்பு நகர்வு பத்தாவது இடத்தைப் பிடித்துள்ளது. வெள்ளை ஆட்டக்காரர் 1.d3 என்று நகர்த்துவதால், c1 சதுரத்தில் உள்ள அமைச்சர் வெளிவர வழியேற்படுகிறது. அதே நேரத்தில் மையப்பகுதியை ஆக்கிரமிக்க எடுக்கப்படும் மிதமான நடவடிக்கையாகவும் உள்ளது. ஆனால், 1.d4 விளையாடுவதால் கிடைக்கும் மைய ஆக்கிரமிப்பு அனுகூலம் இந்நகர்வில் குறைவே ஆகும். வெள்ளை தன்னுடைய தொடக்கத்தை எந்த நகர்வைக் கொண்டு ஆரம்பித்தாலும், அதற்கு எதிராக கருப்பு 1...d6 என்ற வாய்ப்பு உள்ளது என்பதையும் மறுக்க முடியாது. எனினும், கருப்பு விளையாட 1...e5, 1...d5, 1...c5, 1...Nf6, மற்றும் 1...g6. என மேலும் பல வாய்ப்புகள் உள்ளன.
1997 ஆம் ஆண்டில் காரி காசுபரொவ், டீப்புளு கணிப்பொறி ஆகியோருக்கு இடையிலான மூன்றாவது ஆட்டத்தில், மைசெசு திறப்பாட்டம் விளையாடப்பட்டதுதான் இத்திறப்பாட்டத்தின் பிரபலமான பயனாகும். இயல்புக்கு மாறான நகர்வு என்பதால் கணிப்பொறி சுயமாக சிந்தித்து ஆடுவது சிரமமாக இருக்குமென்று காசுபொரோவ் சிந்தித்தார். அந்த ஆட்டம் இறுதியில் சமநிலையில் முடிந்தது. அதற்கு முன்னதாக டேவிட் லெவி மற்றும் கிரே பிளிட்சு இடையில் நடைபெற்ற ஆட்டத்தில் பயன்படுத்தப்பட்டு அந்த ஆட்டத்தில் வெள்ளை வெற்றி கண்டுள்ளார்.
மாதிரி ஆட்டம்
காரி காசுபரொவ் – டீப் புளூ, ஆட்டம் 3, மே 1997
1.d3 e5 2.Nf3 Nc6 3.c4 Nf6 4.a3 d6 5.Nc3 Be7 6.g3 0-0 7.Bg2 Be6 8.0-0 Qd7 9.Ng5 Bf5 10.e4 Bg4 11.f3 Bh5 12.Nh3 Nd4 13.Nf2 h6 14.Be3 c5 15.b4 b6 16.Rb1 Kh8 17.Rb2 a6 18.bxc5 bxc5 19.Bh3 Qc7 20.Bg4 Bg6 21.f4 exf4 22.gxf4 Qa5 23.Bd2 Qxa3 24.Ra2 Qb3 25.f5 Qxd1 26.Bxd1 Bh7 27.Nh3 Rfb8 28.Nf4 Bd8 29.Nfd5 Nc6 (படத்தைப் பார்க்க) 30.Bf4 Ne5 31.Ba4 Nxd5 32.Nxd5 a5 33.Bb5 Ra7 34.Kg2 g5 35.Bxe5+ dxe5 36.f6 Bg6 37.h4 gxh4 38.Kh3 Kg8 39.Kxh4 Kh7 40.Kg4 Bc7 41.Nxc7 Rxc7 42.Rxa5 Rd8 43.Rf3 Kh8 44.Kh4 Kg8 45.Ra3 Kh8 46.Ra6 Kh7 47.Ra3 Kh8 48.Ra6 ½–½
உசாத்துணைகள்
பகுப்பு :சதுரங்கத் திறப்புகள்
விசாரணை கல்வி
விசாரணை கல்வி (சில நேரங்களில் விசாரணை முறையாக அறியப்படுகிறது) என்பது கேள்விகளை கேட்டு கவனம் செலுத்தும் ஒரு மாணவர் மையமாகக் கல்வி முறை ஆகும். மாணவர்கள் அவர்களுக்கு அர்த்தமுள்ள கேள்விகளை கேட்க ஊக்குவிக்கப்படுகிறார்கள், அவசியமான பதில்கள் அவசியம் இல்லை; ஆசிரியர்கள் ஊக்குவிக்கப்படுகின்றனர், இது சாத்தியமானால் பதில்களைத் தவிர்ப்பது மற்றும் எந்தவொரு சந்தர்ப்பத்திலும் நேரடியான பதில்களைத் தவிர்த்தல் மேலும் கேள்விகளை கேட்டுக்கொள்வதை தவிர்ப்பது. நீல் போஸ்டன் மற்றும் சார்லஸ் வைங்கார்ட்னர் அவர்களது புத்தகத்தில் போதனை ஒரு சவாரி நடவடிக்கை என வாதிட்டார்.
விசாரணை முறை என்பது உந்துதல் பெற்றது, நல்ல கற்றவர்கள் மற்றும் ஒலி எழுத்தாளர்கள், அவர்களின் அறிவு மற்றும் செயல்பாட்டை மையமாகக் கொண்டு ஆய்வு செய்வதன் மூலம், நிலையான அறிவின் இறுதி விளைவாக மட்டும் அல்ல. அவர்கள் நல்ல கற்கும் அனைவருக்கும் பொதுவானது என்று எழுதுகிறார்கள் (போஸ்டன் மற்றும் வேய்ங்கார்ட்னர், 31-33) இந்த குணங்கள் மற்றும் நடத்தைகள் கொண்ட மாணவர்களை உருவாக்குவதற்கு ஒரு முயற்சியாக, ஆசிரியரின் விசாரணை முறையை பின்பற்றுவதற்கு ஒரு ஆசிரியர் ஒரு பாரம்பரிய ஆசிரியரிடமிருந்து மிகவும் வித்தியாசமாக நடந்து கொள்ள வேண்டும். போஸ்ட்மேன் மற்றும் வேங்கர்தன்னர் விசாரணை ஆசிரியர்கள் கீழ்க்கண்ட குணங்களைக் கொண்டிருக்கிறார்கள் என்று கூறுகிறார்கள் (பக். 34-37):
மேற்கோள்கள்
Postman, Neil, and Weingartner, Charles (1969), Teaching as a Subversive Activity, Dell, New York, NY.
முகுளம்
முகுளம் (medulla oblongata)(இலங்கை வழக்கு: நீள்வளையமையவிழையம்)என்பது மூளைத்தண்டின் முன்பகுதியில் சிறுமூளைக்கு ஓரளவு கீழே அமைந்துள்ளது. இது கூம்பு வடிவ நரம்பன்களின் (நரம்பணுக்களின்)திரட்சியாகும். இது சிறுமூளைக்கும் தண்டுவடத்துக்கும் இடையில் அமைந்த நரம்பு முடிச்சு ஆகும். இது வாந்தி முதல் தும்மல் வரையிலான தன்னியக்க நனவிலிச் (அனிச்சைச்) செயல்களை ஆற்றுகிறது. முகுளத்தில் இதயத் துடிப்பு, மூச்சுயிர்ப்பு, வாந்தியெடுத்தல், குருதிக்குழல் இயக்கல் சார்ந்த நரம்பு மையங்கள் அமைந்துள்ளன. எனவே இது மூச்சுயிர்ப்பு, இதயத்துடிப்பு வீதம், குருதி அழுத்தம் ஆகிய தன்னியக்கப் பணிகளை ஆற்றுகிறது.
உடற்கூற்றியல்
முகுளத்தில் பின்வரும் இரண்டு பகுதிகள் அமைந்துள்ளன:
வெளிப் பரப்புகள்
முகுளத்தின் முன் நடுவன் பிளவு பியாப் பொருளின் மடிப்பொன்றைக் கொண்டுள்ளது. இந்த மடிப்பு முகுளத்தின் நீளம் முழுவதும் நீள்கிறது. இது பொன்சின் கீழ் எல்லையில் ஒரு சிறு முக்கோணப் பகுதியில் முடிகிறது. இது சிறுவாய் அல்லது நாழி எனப்படுகிறது. இந்தப் பிளவின் இருபக்கத்திலும் முகுளக் கூம்பகங்கள் எழும்பி அமைகின்றன. இவற்றில் நரம்பு மண்டலத்தின் தண்டுவடப் புறணி, முகுளப் புறணி சார்ந்த கூம்பக நரம்புத் தடங்கள் அமைகின்றன. முகுள வாற்பகுதியில் இந்த நரம்புத் தடங்கள் கூம்பக நுனியில் குறுக்கிட்டு அவ்விடப் பிளவை மறைக்கின்றன.
கூம்பக நுனிக்கு மேலே உள்ள நடுவண் பிளவுக்கு முன்புறப் பக்கத்தில் இருந்து புறப்படும் வேறு நாரிழைகள், பொன்சின் மேற்பரப்புக்குக் குறுக்கே பக்கவாட்டில் செல்கின்றன. இவை முன் வெளிப்புற வில்வளைவு நாரிழைகள் எனப்படுகின்றன.
முகுளத்தின் மேற்பகுதியில் அமையும் முகுள முன்புற வரிக்குழிவுக்கும் முகுளப் பின்புற வரிக்குழிவுக்கும் இடையில் உள்ள பகுதி ஈரிணை வீக்கப்பகுதிகளைக் கொண்டுள்ளன. இவை மூளைப்புறணி நடுவுடல்கள் எனப்படுகின்றன. இவை இவற்றில் உள்ள மிகப் பெரிய நரம்புத் தன்னியக்க உட்கருவாலும் கீழ் மூளைப்புறணி நடுவுடல் உட்கருக்களாலும் உருவாகின்றன.
பின்புற நடுவண் வரிக்குழிவுக்கும் பின்புறப் பக்கவாட்டு வரிக்குழிவுக்குமிடையில் அமைந்த முகுளத்தின் பின்புறப் பகுதித் தண்டுவடத்தின் பின்புறப் தசையில் இருந்து வந்து நுழையும் நரம்புத் தடங்களைக் கொண்டுள்ளது. இவை நடுவில் உடனடியாக உள்ள நடுக்கோட்டுக்கும் பக்கவாட்டில் உள்ள மேல்தோல் தசைக்கும் இடையில் அமைந்த வட்ட எழுச்சித் தசைகள் ஆகும். இந்தத் தசைகள் வட்ட எழுச்சி அமைப்பிலும் மேல்தோல் முகைகளிலும் முடிகின்றன. இவை மேல்தோல் கருக்களிலும் வட்ட எழுச்சி அமைவுக் கருக்களிலும் உள்ள சாம்பல்நிறப் பொருளால் உருவாகின்றன. இந்தக் கருக்களில் உள்ள உடல்சார் உயிர்க்கலங்கள், பின்னந்தண்டின் நடுவண் நரம்புத் தடத்திலும் அதன் நரம்பு வேரிழைகளிலும் உள்ள இரண்டாம்நிலை வரிசை நரம்பன்களாகும். இவை அக வில்வளைவு நரம்பிழைகள் அல்லது தசைகள் எனப்படுகின்றன. இவை முகுளத்தின் ஒரு பக்கத்திலிருந்து மறுபக்கத்துக்கு கடந்து சென்று நடுவண் நரம்பிழைக் கற்றையை உருவாக்குகின்றன.
இந்த முளைகள் அல்லது முகைகளுக்கு மேலே பின்புற முகுளப் பகுதியில் முக்கோணப் பயம்பு அல்லது பள்ளம் நான்காம் உட்குழிவுத் தரையின் கீழடிப் பகுதியாக அமைகிறது. இந்தப் பயம்பு அல்லது பள்ளத்தின் இருபுறமும் கீழ்ச் சிறுமூளை இணைகாம்பு அமைகிறது; இது முகுளத்தைச் சிறுமூளையுடன் இணைக்கிறது.
தோல்தசைப் படலத்துக்கு உடனே பக்கவாட்டில் அமைந்த முகுள அடிப்பகுதியில் மற்றொரு நீளவாட்ட உயர்ச்சி அமைகிறது. இது சாம்பல் முளை அல்லது முகை எனப்படுகிறது.
முகுளத்தின் அடிப்பகுதி பிணைப்பு நாரிழைகளால் ஆனதாகும். இவை முள்ளந்தண்டின் தன்புறப் பக்கவாட்டில் இருந்து மூளைத்தண்டின் எதிர்ப்புறப் பக்கவாட்டுகுக் குறுக்காக கடந்து செல்கின்றன; இதற்குக் கீழே தண்டுவடம் அமைகிறது.
குருதி வழங்கல்
முகுளத்துக்குப் பின்வரும் பல தமனிகள் குருதியை வழங்குகின்றன.
வளர்ச்சி
மூளைத்தண்டு முன்பகுதியில் இருந்து கருக்குழவி வளரும்போது முகுளம் உருவாகிறது. முகுள இறுதிப் பிரிப்பு கருவளர்ச்சிக் காலத்தில் 20 ஆம் வாரத்தில் நிகழ்கிறது.
இந்நிலையில் நரம்புக் குழலின் சிறகுத் தட்டின் நரம்புமுகைகள் முகுளத்தின் புலன்கருவை உருவாக்குகின்றன. நரம்புக் குழலின் அடித்தட்டில் நரம்புமுகைகள் இயக்கக் கருவை உருவாக்குகின்றன.
பணி
முகுளம் மூளையின் உயர் மட்டங்களை தண்டுவடத்தோடு இணைக்கிறது. அதன்வழியாகப் பின்வரும் தன்னியக்க நரம்பு அமைப்பின் பல்வேறு செயல்களுக்குப் பொறுப்பேற்கிறது:
நோய்சார் அறிகுறிகள்
நெஞ்சடைப்பின்போது ஏற்படும் குருதிக்குழல் அடைப்பு, முகுளக் கூம்பு பட்டகத் தடம், நடுவண் இதழ், நாவடிக்கரு ஆகியவற்றைக் காயப்படுத்தி நடுவண் முகுள நோய்த்தொகையை உருவாக்குகிறது.
பக்கவாட்டு முகுள நோய்த்தொகை பின்பக்கக் கீழ்ச் சிறுமூளைத் தமனி அடைப்பாலோ முள்ளந்தண்டுத் தமனிகளின் அடைப்பாலோ உருவாகும்.
பிற விலங்குகள்
மஞ்சள் புழுக்களும் குழைகளிக் கெளிறும் முழுமையாக வளர்ந்த முகுளத்தைப் பெற்றுள்ளன. தாடையிலிகளாகிய இவ்வகைத் தொடக்கநிலை மீன்களில் 505 மில்லியன் ஆண்டுகளுக்கு முன்பே முகுளம் உருவாகப் படிமலர்ந்துள்ளதாகக் கருதப்படுகிறது. முதனிலை ஊர்வனவற்றின் மூளையின் உறுப்பாக முகுளத்தின் இருப்புநிலை உறுதிபடுத்தப்பட்டுள்ளது. இது இக்கால ஊர்வனவாகிய முதலைகள், பல்லிகளின் சரிவிகிதமில்லா உருவளவில் இருந்து உய்த்துணர்ப்படுகிறது.
வெளி இணைப்புகள்
பகுப்பு:முகுளம் பகுப்பு:உடற்கூற்றியல்
வேரா இங்கோரணி
வேரா இங்கோரணி (Vera Hingorani) ஓர் இந்திய மகளிர் மருத்துவ நிபுணர், மகப்பேறு மருத்துவர், மருத்துவ எழுத்தாளர் மற்றும் அகில இந்திய மருத்துவ அறிவியல் கழகத்தில் மகளிர் மற்றும் மகப்பேறியல் துறை முன்னாள் பேராசிரியர் மற்றும் தலைவர் ஆவார். இவர் முன்னாள் கெளரவ மகளிர் மருத்துவ நிபுணர் மற்றும் மறைந்த இந்தியப் பிரதமர் இந்திரா காந்தி மற்றும் இந்தியாவின் முன்னாள் குடியரசுத் தலைவர் பிரதிபா பாட்டீலின் மகப்பேறியல் நிபுணர் ஆவார். இந்திய அரசு 1984 ஆம் ஆண்டில் நான்காவது மிக உயர்ந்த இந்திய குடிமை விருதான பத்மசிறீ வழங்கி இவரை கௌரவித்தது.
சுயசரிதை
வேரா ஹிங்கோரணி 23 டிசம்பர் 1924 அன்று இந்தியாவின் புபக்கில் டெக்லாண்ட் ஹாட்சந்த் மற்றும் லீலாவதி ஆகியோருக்கு மகளாகப் பிறந்தார் மற்றும் 1947 இல் லேடி ஹார்டிங் மருத்துவக் கல்லூரியில் மருத்துவத்தில் பட்டம் பெற்றார். மகளி நலவியல் மற்றும் மகப்பேறியலில் சிறப்பிடம் பெற்ற பிறகு, இவர் அனைத்திந்திய மருத்துவ அறிவியல் இந்தியா நிறுவனம் 1959 இல் புது தில்லியில் மகளிர் நலவியல் மற்றும் மகப்பேறியலில் துறையில் இவர் 1986 ஆம் ஆண்டு வரை பதவி வகித்தார். எய்ம்சில் சிறப்புநிலை பெற்ற பிறகு, இவர் பத்ரா மருத்துவமனை மற்றும் மருத்துவ ஆராய்ச்சி மையத்தில் சேர்ந்தார், 1996 வரை அங்கு பணியாற்றினார் மற்றும் ஒரு ஆலோசகராக பணியாற்ற மீண்டும் 1997 ஆம் ஆண்டில் எய்ம்ஸ் மருத்துவமனைக்குச் சென்றார்.
ஹிங்கோரணி உலக சுகாதார அமைப்பின் (WHO) முன்னாள் மருத்துவ இயக்குனர் மற்றும் மகளிர் மருத்துவம் மற்றும் மகப்பேறியல் தலைப்பில் பல கட்டுரைகள் மற்றும் மருத்துவ ஆவணங்களை எழுதியுள்ளார். அமெரிக்க மகப்பேறியல் மற்றும் மகளிர் நலவியல் காங்கிரசுவில் 1977 ஆம் ஆண்டில் கௌரவ நபராக இருந்தார் மற்றும் தேசிய மருத்துவ அற்வியல் அகாதமியின் உறுப்பினராகத் தேர்ந்தெடுக்கப்பட்டார் 1984 ஆம் ஆண்டில் இந்திய அரசின் குடிமை விருதுகளில் ஒன்றான பத்மசிறீ விருதினைப் பெற்றார்.
ஹிங்கோரணி இந்தியாவில் இருந்து காசநோயை ஒழிப்பதற்காக செயல்படும் அரசு சாரா அமைப்பான ஆபரேஷன் ஆஷாவில் மேலாண்மை குழுவின் உறுப்பினராக ஈடுபட்டுள்ளார். இவர் ஐபி இங்கோரணியை மணந்தார் மற்றும் புதுடெல்லியின் கிரேட்டர் கைலாஷ் பகுதியில் வசிக்கிறார்.
தேர்ந்தெடுக்கப்பட்ட புத்தக விவரக்குறிப்பு
லோச்சியா அண்ட் மென்ஸ்டுரல் பேட்டர்ன்ஸ் இன் வுமன் வித் போடார்டம் ஐஉசிடி இன்சர்சன் (பிரசவத்திற்குப் பின் IUCD செருகல்களுடன் பெண்களின் பேற்றுக்குப்பின் சுரப்பு மற்றும் மாதவிடாய் முறைகள்)
யூ அண்ட் யுவர் ஹெல்த் (நீங்களும் உங்கள் ஆரோக்கியமும்)
எ நியூ சைன் ஃபாஅர் டிஃபரண்சியல் டயக்னாசிஸ் ஆஃப் ஓஇவ்ரியன் டியூமர் வித் பிரக்னன்சி (கர்ப்பத்துடன் கருப்பை கட்டியின் வேறுபட்ட நோயறிதலுக்கான புதிய அறிகுறி)
லேக்டேசன் அண்ட் லேக்டேசனன்ல் அமரோரியா வித் போர்ட் பார்டம் ஐயுசிடி இன்சர்சன்ஸ் (போர்ட்-பார்டம் IUCD செருகல்களுடன் பாலூட்டுதல் மற்றும் பாலூட்டுதல் அமினோரியா)
ஜெனிடல் டிராக்ட் பாபிலோமஸ் வித் பிரக்னன்சி (கர்ப்பத்துடன் பிறப்புறுப்பு காணப்படும் கட்டி)
விருது
இந்திய அரசு 1984 ஆம் ஆண்டில் நான்காவது மிக உயர்ந்த இந்திய குடிமை விருதான பத்மசிறீ விருது வழங்கி இவரைக் கௌரவித்தது.
சான்றுகள்
பகுப்பு:தில்லிப் பெண் அறிவியலாளர்கள் பகுப்பு:வாழும் நபர்கள் பகுப்பு:இந்திய மகப்பேறியலாளர்கள் பகுப்பு:1924 பிறப்புகள் பகுப்பு:பத்மசிறீ விருது பெற்ற மருத்துவத்துறையினர் பகுப்பு:இந்தியப் பெண் மருத்துவர்கள்
மேற்கு பஞ்சாபி மொழி
மேற்கு பஞ்சாபி மொழி என்பது இந்தோ ஐரோப்பிய மொழிகளின் கீழ்வரும் இந்தோ ஆரிய மொழிக்குடும்பத்தைச் சேர்ந்த ஒரு மொழி ஆகும். இம்மொழி பாகிசுத்தானில் பேசப்படுகிறது. இம்மொழி ஏறத்தாழ அறுபத்திரண்டரை மில்லியன் மக்களால் பேசப்படுகிறது. இந்தியா, பாக்கிசுத்தான் எல்லைப் பகுதிகளைச் சேர்ந்த பஞ்சாப் பகுதியில் பேசப்பட்ட மொழி பஞ்சாபி மொழியாகும். பாக்கித்தானில் பேசப்படும் பஞ்சாபியும் இந்தியாவில் பேசப்படும் பஞ்சாபியும் ஒரே மொழியென்றாலும், இரண்டும் வெவ்வேறு எழுத்துமுறைகளால் எழுதப்படுகின்றன. மேற்கு பஞ்சாபி சாமுகி எழுத்துகளால் எழுதப்படுகிறது
மேற்கோள்கள்
பகுப்பு:இந்திய-ஆரிய மொழிகள்
Western Panjabi language 西パンジャーブ語 Lingua Panjabica occidentalis Język lahnda Lenga panjabi ossidental pnb:شاہ مکھی پنجابی
பலதட ஒலிப்பதிவு
பலதட ஒலிப்பதிவு என்பது பல ஒலி மூலங்களை தனித்தனியாக பதிவு செய்து பிறகு கலந்து இசையை பதிவு செய்யும் முறை. இதில் ஒவ்வொரு ஒலி மூலம் "தடம்" (track) எனப்படுகிறது. பதிவு செய்யப்பட்ட பல ஒலித் தடங்கள் ஒத்தியக்கப்பட்டு (synchronized) இசை உருவாக்கப்படுகிறது.
செய்முறை
பலதட ஒலிப்பதிவு ஒலிப்பேழை, நான்கு அல்லது எட்டுத் தடப்பேழைகள் (4-track/8-track cassettes),  2" இருசுருள்  24-தடம் ( 2" reel-to-reel 24-track) சார்ந்தத் தளவாடங்கள், எண்ணியல் ஒலிப்பதிவு தளவாடங்கள் (digital recording equipment), ADAT (அலெஸிஸ் எண்ணியல் ஒலிநாடா) எட்டுத் தட இயந்திரங்கள்,  நிலைவட்டு சார்ந்தத் தளவாடங்கள் ஆகியவை மூலம் சாதிக்கப்படுகிறது. மிகப் பெரிய ஒலிப்பதிவுக் கூடங்கள் பல 24-தட இயந்திரங்களை ஒத்தியக்குகின்றன. எனவே, இவை நூறு ஒலித்தடங்களைப் பதிவு செய்து கலக்கின்றனர்.
கணினி சார்ந்த ஒலிப்பதிவு தளவாடங்களில் ஒலியட்டையின் எண்ணியல் அல்லது ஒப்புமை உள்ளீடுகளால் நிர்ணயிக்கப்படுகிறது.
பதிவு நிறைவடைந்ததும், ஒலிப்பதிவு செய்யப்பட்டத் தடங்கள் இருபிரிப்பிசை (Stereo) என்கிற இரண்டு தடங்களாக இருபிரிப்பிசைப் பதிவி (stereo recorder) மூலம் கீழ்க்கலக்கப்பட்டு ("down-mixing") ஒலிப்பேழைகள், குறுவட்டுகள் ஆகிய ஊடங்களில் படியெடுப்பதற்கும் விநியோகப்படுத்துவதற்கான வடிவத்தில் மாற்றப்படுகிறது.
பெரும்பாலுமானக் கலைஞர்கள் தொற்கருவிகள், இசையெழுப்புகள் ஆகியவற்றை முதல் தடங்களாக பதிவு செய்கின்றனர். தொற்கருவிகள் இரண்டே தடங்களாக கீழ்க்கலக்கப்படலாம, அல்லது பல தடங்களாக விட்டு வைக்கப்படலாம். பலதட ஒலிப்பதிவில் இறுதியாக பதிவு செய்யப்பட்டத் தடங்கள் குரலிசையாக அமைகின்றன.
கணினி முறை
2000களுக்குப் பிறகு தனிநபர் கணினி ஒரு முக்கியமான ஒலித்தடப் பதிவியாக உருவாகியுள்ளது. கணினியுடன் ஒரு ஒலியட்டை பயன்படுத்தப்படுகிறது. ஒலியட்டையின் ஒலிவாங்கி உள்ளீட்டில் குரலிசையைப் பதிவு செய்ய ஒரு ஒலிவாங்கியும். தட உள்ளீட்டில் (line input) கித்தார் மிகைப்பி (guitar amplifier), இசையுருப்பி (synthesizer), இசைப்பலகை (music keyboard) அல்லது கேட்பொலி இடைமுகத் தளவாடங்கள் ஆகியவற்றுடன் இணைக்கப்படுகிறது. கேட்பொலி இடைமுக வன்பொருள் கேட்பொலிக் குறிகைகளை PCI, USB, Firewire இணைப்புகள் மூலம் கணினிக்கு அனுப்புகிறது. Apogee, Digidesign, Mouth of The Unicorn (MOTU), RME, M-Audio, Presonus ஆகிய நிறுமங்கள் இத்தகையத் தளவாடங்களைத் தயாரித்து வருகின்றனர்.
பலதடப் பதிவு மென்பொருள்களில் Adobe Audition, Avid நிறுமத்தின் Pro Tools, Merging Technologies நிறுமத்தின் Pyramix, MOTU நிறுமத்தின் Digital Performer, Cakewalk நிறுமத்தின் SONAR, Magix நிறுமத்தின் Samplitude, Steinberg நிறுமத்தின் Cubase ஆகியவை சில உதாரணங்கள் ஆகும்.
பகுப்பு:ஒலிப்பதிவு
துறவிகளின் கிளர்ச்சி
துறவிகளின் கிளர்ச்சி (Sannyasi rebellion or Sannyasi revolt / The monks' rebellion) (সন্ন্যাসী বিদ্রোহ, வாரணாசி, பத்ரிநாத் போன்ற இந்து சமயப் புனித தலங்களுக்கு யாத்திரைச் செல்லும்  இந்துத்  துறவிகள் மற்றும் அஜ்மீர் தர்கா போன்ற புனித இடகளுக்கு யாத்திரைச் செல்லும் இசுலாமிய பக்கிரிகளிடம், கிழக்கிந்திய கம்பெனியின் ஆட்சியாளர்கள் யாத்திரை வரி வசூலிப்பதை எதிர்த்து,  பதினேழாம்  நூற்றாண்டில் இறுதியில் வங்காளத்தில் 1770 – 1980-ஆம் ஆண்டுகளில் நடைபெற்ற துறவிகளின் கிளர்ச்சிகளைக் குறிக்கும்.
துறவிகளின் இக்கிளர்ச்சி, கிழக்கிந்திய கம்பெனியின் ஆளுகைக்கு உட்பட்ட வங்காளத்தின் முர்சிதாபாத் மற்றும் ஜல்பைகுரி பகுதியில் உள்ள ராணிகுட்  காட்டுப்  பகுதிகளில், கிழக்கிந்திய கம்பெனியின் சார்பாக யாத்திரை வரி வசூலிப்பவர்களுக்கு எதிராக நடைபெற்றது.
துவக்க கால நிகழ்வுகள்
1771-இல் வங்காளத்தின் நத்தோர் மாவட்டம் மற்றும் ரங்க்பூர் மாவட்டங்களில், கிழக்கிந்திய கம்பெனி படையினரால் 150 துறவிகள் எக்காரணமும் இன்றி கொல்லப்பட்டனர்.
தசநாமி நாக துறவிகளும் மற்றும் பக்கிரிகளும் ஒன்று சேர்ந்து வங்காளத்தின் பிர்பூம், மேற்கு மிட்னாபூர் மற்றும் கிழக்கு மிட்னாப்பூர் பகுதிகளின் புனித தலங்களுக்கு யாத்திரை செல்கையில், கிழக்கிந்தியக் கம்பெனி படைவீரர்களால் தடுத்து நிறுத்தப்பட்ட போது, துறவிகள் கம்பெனி படைவீரர்களுக்கு எதிராக கிளர்ச்சி செய்தனர்.
பிரபல கலாசாரத்தில்
துறவிகளின் கிளர்ச்சிகள் குறித்த வரலாற்றை மையமாகக் கொண்டு, புகழ் பெற்ற வங்காள நூலாசிரியர் பங்கிம் சந்திர சட்டர்ஜி, 1882-இல் ஆனந்த மடம் எனும் புதினம் எழுதினார். 1876-இல் பங்கிம் சந்திரர் இயற்றிய வந்தே மாதரம் கவிதையை ஆனந்தமடம் புதினத்தில் சேர்த்துள்ளார். மேலும் இப்புதினத்தை மையமாகக் கொண்டு ஆனந்த மடம் எனும் வங்காள மொழித் திரைப்படம் 1952-இல் வெளி வந்தது.
மேற்கோள்கள்
பகுப்பு:இந்திய விடுதலைப் போராட்டம் பகுப்பு:மேற்கு வங்காளத்தின் வரலாறு பகுப்பு:முர்சிதாபாத் மாவட்டம் பகுப்பு:இந்தியப் போர்கள் பகுப்பு:18 ஆம் நூற்றாண்டில் இந்தியா
இரியங்கா
இரியங்கா (Ereyanga 1098-1102 ) என்பவன் ஒரு போசாள மன்னனாவான் இவன் ஒய்சாள வினையாதித்யாவின் மகனாவான். இவன் குறுகிய காலமே ஆட்சி செய்தாலும், இளவரசனாக இருந்தபோது தனது தந்தையுடன் சிறப்பாகப் பணியாற்றினான். இவன் சமண சமயப் பற்றாளனாக இருந்தான்.
மேற்கோள்
பகுப்பு:போசளர் மரபு பகுப்பு:1098 பிறப்புகள் பகுப்பு:1102 இறப்புகள் பகுப்பு:இந்தியப் பேரரசர்கள்
பழியன் மொழி
பழியன் தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், தமிழ்நாடு, கேரளா, கர்நாடகம் ஆகிய மாநிலங்களில் பேசப்பட்டுவரும் இம்மொழி ஏறத்தாழ 10,000 பேர்களால் பேசப்படுகிறது. இது பழயா, பழியான், பழயன், மலைப் பழியர், பொழியர், சேரமார் போன்ற பல பெயர்களிலும் அழைக்கப்படுவது உண்டு. தமிழுடனான இதன் சொல்லொற்றுமை 75% உம், மலையாளத்துடனான சொல்லொற்றுமை 62% உம் ஆகும். மலப் புழையன் என்னும் இதன் கிளை மொழி ஒன்றுடன் இது 82% சொல்லொற்றுமை கொண்டுள்ளது. இம்மொழி பேசுவோர் தமிழில் நன்றாகப் பேசக்கூடியவர்களாகக் காணப்படுகின்றனர். சிலர் மலையாள அறிவும் கொண்டுள்ளனர்.
மேற்கோள்கள்
பகுப்பு:திராவிட மொழிகள் பகுப்பு:மலையாளம்
அயலாரை வறியோராக்கும் கொள்கை
பொருளியலில் அயலாரை வறியோராக்கும் கொள்கை (Beggar thy neighbour) என்பது தனது பொருளாதாரச் சிக்கல்களைச் சரி செய்யும் பொருட்டு ஒரு நாடு மற்றொரு நாட்டின் பொருளாதாரத்தை மோசமாக்கும் வகையில் செயல்படுவதாகும்.
அமாரே ஸ்டெளடமையர்
அமாரே கர்சரெஸ் ஸ்டெளடமையர் (ஆங்கிலம்:Amare Carsares Stoudemire, பிறப்பு - நவம்பர் 16, 1982) அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் பீனிக்ஸ் சன்ஸ் என்ற அணியில் விளையாடுகிறார்.
வல்லவனுக்கு புல்லும் ஆயுதம்
வல்லவனுக்கு புல்லும் ஆயுதம் 2014ம் ஆண்டு வெளியான தமிழ் மொழி அதிரடி மற்றும் நகைச்சுவை திரைப்படம். இந்த திரைப்படத்தை ஸ்ரீநாத் இயக்க, சந்தானம், ஆஸ்னா ஸவேரி மற்றும் செந்தில் குமார் நடித்துள்ளார்கள். இந்த திரைப்படம் 2010ம் ஆண்டு வெளியான இராஜமௌலி யின் மரியாத ராமண்ணா என்ற தெலுங்கு திரைப்படத்தின் மறுதயாரிப்பு ஆகும். இது 2014 ஆம் ஆண்டு மே பத்தாம் திகதி திரையரங்குகளில் வெளியானது.
கதைச்சுருக்கம்
பழிக்குப் பழி வாங்கத் துடித்துக் கொண்டிருக்கும் ஒரு குடும்பத்தில் பலி ஆடாக ஒருவன் நுழைந்து, அது அவனுக்கும் தெரிந்த பிறகு, அதிலிருந்து எப்படித் தப்பிக்கிறான் என்பதே ‘வல்லவனுக்கு புல்லும் ஆயுதம்’.
வெளி இணைப்புகள்
பகுப்பு:2014 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சந்தானம் நடித்த திரைப்படங்கள்
ரோல்ப் மாக்சிமில்லன் சீவெர்ட்
பேராசிரியர் ரோல்ப் மாக்சிமில்லன் சீவெர்ட் (Rolf Maximilian Sievert, 6 மே 1896 – 3 அக்டோபர் 1966) சுவீடிய மருத்துவ இயற்பியலாளர் ஆவார். கதிர்வீச்சின் உயிரியல் விளைவுகளைக் குறித்த ஆய்வு இவரது முதன்மை பங்களிப்பாகும்.
பேராசிரியர் சீவெர்ட் சுவீடனின் இசுடாக்கோமில் பிறந்தார். 1924இலிருந்து 1937 வரை சுவீடனின் ரேடிய்யெம்மத் இயற்பியல் ஆய்வகத்தில் பணியாற்றினார். கரோலின்ஸ்கா மையத்தில் கதிரியல் துறைத் தலைவராக பொறுப்பேற்றார். கதிர்வீச்சின் அளவை, முக்கியமாக புற்றுநோய் நோயறிதலிலும் சிகிச்சையிலும், அளப்பதில் முன்னோடியாக விளங்கினார். பின்னாட்களில் குறைந்தளவு கதிர்வீச்சிற்கு தொடர்ந்து ஆளாவதால் உயிரினங்களில் ஏற்படும் தாக்கங்களைக் குறித்த ஆய்வில் செலவிட்டார். 1964இல் பன்னாட்டு கதிர்வீச்சு காப்பு சங்கத்தை நிறுவி அதன் தலைவராக இருந்தார். அணுக் கதிர்களின் தாக்கத்திற்கான ஐக்கிய நாடுகள் அறிவியல் குழுத் தலைவராக இருந்துள்ளார்.
கதிர்வீச்சு அளவுகளை அளப்பதற்கான பல கருவிகளை உருவாக்கி உள்ளார்; இதில் சீவெர்ட் அறை பரவலாக அறியப்பட்டதாகும்.
1979இல் எடைகளும் அளவுகளுக்குமான பொது மாநாட்டில் (CGPM),  அயனியாக்கும் கதிர் அளவு ஈடளவுக்கான அனைத்துலக அலகுக்கு இவரது பெயர் சீவெர்ட் (Sv) சூட்டப்பட்டது.
பகுப்பு:சுவீடிய இயற்பியலாளர்கள் பகுப்பு:மருத்துவ இயற்பியல் பகுப்பு:1896 பிறப்புகள் பகுப்பு:1966 இறப்புகள்
அம்மா திருவடி கோயில்
ஊரகம் அம்மதிருவாடி கோயிலானது அதன் கம்பீரமான இராஜகோபுரம், மதில்கெட்டு (மதில் சுவர்கள்), ஊதுபுரா (உணவு மண்டபம்), நாலம்பலம் (கருவறையை ஓட்டி சுற்றியுள்ள கட்டிடம்), இரட்டை அடுக்கு மாடி ஸ்ரீகோவில் (கருவறை ) ஆகியவற்றைக் கொண்ட ஒரு கட்டடக்கலை அற்புதம்..
கேரளத்தின் 108 துர்காலயங்களில் (துர்கை கோயில்களில்) முதன்மையானது வலயதீஸ்வரி கோயில் அல்லது ஊரகம் அம்மதிருவாடி கோயில் என்று அழைக்கப்படுகிறது. புராணங்களின் கூற்றுப்படி, கேரளத்தை மகாவிஷ்ணு வின் ஆறாவது அவதாரமான பரசுராமர் கடலில் இருந்து மீட்டு தனது பரசு (கோடரியை) கன்னியாகுமரியிலிருந்து கோகர்ணத்துக்கு எறிந்து இந்த நிலத்தை 64 கிராமங்களாகப் பிரித்தார். இந்த பார்கவா நிலத்தின் செழிப்புக்கும், நல்வாழ்வுக்கும், துர்கையின் தீங்கற்ற ஆசீர்வாதம் பெறுவது அவசியம் என்பதை உணர்ந்த அவர், துர்கை கோயிலுக்கு 108 இடங்களை அடையாளம் கண்டார். இந்த கோயில்களின் இருப்பிடங்கள் பரமசிவனின் மனைவியான சதி தேவியின் உடல் பாகங்கள் சிதறிய இடங்களைக் குறிக்கின்றன, தந்தையாகிய தட்சனால் அவமதிக்கப்பட்ட தாட்சாயிணி தட்சனின் யாகம் அழியுமாறு சபித்து விட்டு, தட்சன் தந்த உடல் தனக்கு வேண்டாமென தட்சன் நடத்திய யாகத்தின் தீயிலேயே எரிந்து போகிறாள். மனைவி இறந்த வருத்தத்தில், சிவன் தன் மனைவி தாட்சாயிணியின் இறந்த உடலை எடுத்துக் கொண்டு ஊழித்தாண்டவம் ஆடினார். சிவனின் ஆட்டத்தை நிறுத்த விஷ்ணு தன் சக்ராயுதத்தால் தாட்சாயிணியின் உடலை துண்டுகளாக வெட்டி வீழ்த்தினார்.
கோயில் வரலாறு
கடுமையான இயற்கை சீற்றத்தில் சிக்கியபோது ஒரு மரியாதைக்குரிய நம்பூதிரி குடும்பம் இந்த கோயிலை நிறுவியதாக கருதப்படுகிறது. இங்கு கருவறையில் உள்ள அம்பிகையை மயிலிறகால் மட்டுமே தூய்மைப்படுத்துவார்கள். பகுப்பு:திருச்சூர் மாவட்டத்திலுள்ள இந்துக் கோயில்கள்
இயல்பு வாதம்
இயல்பு வாதம் (physiocracy) என்பது நாடுகளின் செல்வம் நில வேளாண்மை மற்றும் நில மேம்பாடு மூலமே வரும் என நம்பிய பொருளியலாளர்களின் கொள்கை. இக்கொள்கை முதன் முதலில் ஃபிரான்சில் ஆரம்பமானது.
இயல்புவாதிகள் நகரத்தின் செயற்கையை இகழ்ந்தனர். உழவர்களைக் கொண்டாடினர்.
இயல்புவாதிகள் மனிதர்கள் ஒன்றாக வாழ்வது சமுதாய ஒப்பந்தத்தால் அன்றி ஏதோ ஓர் இயற்கை ஒழுங்கினாலே என்று கருதினர்.
மேற்கோள்கள்
பகுப்பு:பொருளாதாரக் கொள்கை
ரமேஷ் பிதுரி
ரமேஷ் பிதுரி, இந்திய அரசியல்வாதி ஆவார். இவர் தெற்கு தில்லி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் பாரதீய ஜனதா கட்சியைச் சேர்ந்தவர். இவர் 1961ஆம் ஆண்டில் சூலை பதினெட்டாம் நாளில் பிறந்தார். இவர் தில்லியில் உள்ள துக்ளக்காபாத் என்ற பகுதியைச் சேர்ந்தவர்.
சான்றுகள்
பகுப்பு:வாழும் நபர்கள் பகுப்பு:16வது மக்களவை உறுப்பினர்கள் பகுப்பு:1961 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:17வது மக்களவை உறுப்பினர்கள்
அனந்தபுரம் ஊராட்சி (திருவண்ணாமலை)
அனந்தபுரம் ஊராட்சி (Ananthapuram Gram Panchayat), தமிழ்நாட்டின் திருவண்ணாமலை மாவட்டத்தில் உள்ள போளுர் வட்டாரத்தில் அமைந்துள்ளது. இந்த ஊராட்சி, கலசபாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பியூடிரோஃபீனோன்
பியூடிரோஃபீனோன் (Butyrophenone) என்பது ஒரு வேதிச்சேர்மம் ஆகும். இதன் சில வழிப்பொருட்கள் (பொதுவாக பியூடிரோபீஃனோன்கள் என்று அழைக்கப்படும்) பல்வேறு வகையான மனப்பித்து எனும் மனச்சிதைவு நோய் போன்ற உளநலச் சீர்குலைவுகளை குணப்படுத்தவும் வாந்தி எதிர்ப்பியாகவும் பயன்படுகின்றன.
பியூடிரோபீனோன் சேர்மங்களுக்கு உதாரணம்:
சான்றுகள்
பகுப்பு:அரோமாட்டிக் கீட்டோன்கள் பகுப்பு:பீனைல் சேர்மங்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
முப்பையூர் வீரமாகாளியம்மன் கோயில்
முப்பையூர் வீரமாகாளியம்மன் கோயில் தமிழ்நாட்டில் சிவகங்கை மாவட்டம், முப்பையூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:சிவகங்கை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தராஸ்ணா
தராஸ்ணா என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.
அமைவிடம்
இந்த ஊரின்வ் வடமேற்கிலும், மேற்கிலும் தாண்டி, வடக்கில் மால்வண், உண்டி, வடகிழக்கில் உண்டி, கிழக்கில் டுங்கிரி, தென்மேற்கில் சர்வாடா, தெற்கிலும், தென்கிழக்கிலும் உமர்சாடி ஆகிய ஊர்கள் அமைந்துள்ளன.
மக்கள் தொகை
இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன. இந்த ஊரில் 2252 மக்கள் வசிக்கின்றனர். இவர்களில் 1175 பேர் ஆண்கள், 1077 பேர் பெண்கள் ஆவர்.
அரசியல்
இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.
போக்குவரத்து
இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம். இந்த ஊர் மாநில நெடுஞ்சாலையுடன் இணைக்கப்பட்டுள்ளது.
சான்றுகள்
பகுப்பு:வல்சாடு மாவட்டம்
ஆனந்த பூங்காற்றே
ஆனந்த பூங்காற்றே (Anantha Poongatre) 1999 இல் வெளிவந்த தமிழ்த் திரைப்படமாகும். இப்படத்தில் கதாநாயகனாக அஜித் குமாரும், கதாநாயகியாக மீனாவும் நடித்துள்ளனர். முக்கிய கதாப்பாத்திரத்தில் கார்த்திக் நடித்தார். இந்தப் படத்தை ராஜ் கபூர் இயக்கியிருந்தார்.
பாடல்கள்
இத்திரைப்படத்தின் பாடல்களுக்கு தேவா இசையமைத்துள்ளார். மீனாட்சி மீனாட்சி என்ற பாடலை பொன்னியின் செல்வன் இயற்றினார். ஏனைய பாடல்களை வைரமுத்து இயற்றினார்.
சான்றுகள்
பகுப்பு:1999 தமிழ்த் திரைப்படங்கள்‎ பகுப்பு:அஜித் குமார் நடித்துள்ள திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:மீனா நடித்த திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:மாளவிகா நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:மனோபாலா நடித்த திரைப்படங்கள்
காலின் அட்கின்சன்
வெளி இணைப்பு
காலின் அட்கின்சன் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 29 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1931 பிறப்புகள் பகுப்பு:1991 இறப்புகள் பகுப்பு:டர்ஹாம் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
இலோகானோ மொழி
இலோகான மொழி என்பது ஆத்திரோனேசிய மொழிகளின் கீழ்வரும் பிளிப்பீனிய மொழிக்குடும்பத்தை சேர்ந்த ஒரு மொழி ஆகும். இம்மொழி அமெரிக்க ஐக்கிய நாடுகள், பிலிப்பைன்ஸ் போன்ற நாடுகளில் பேசப்படுகிறது. இம்மொழி ஏறத்தாழ பத்து மில்லியன் மக்களால் பேசப்படுகிறது.
தாமஸ் அட்டன்பரோ
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1833 பிறப்புகள் பகுப்பு:1907 இறப்புகள் பகுப்பு:டெர்பிசையர் துடுப்பாட்டக்காரர்கள்
தேவசேரி ஊராட்சி
தேவசேரி ஊராட்சி (Devaseri Gram Panchayat), தமிழ்நாட்டின் மதுரை மாவட்டத்தில் உள்ள வாடிப்பட்டி வட்டத்தில் உள்ள அலங்காநல்லூர் ஊராட்சி ஒன்றியத்தில் அமைந்துள்ளது. இந்த ஊராட்சி, சோழவந்தான் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1748 ஆகும். இவர்களில் பெண்கள் 871 பேரும் ஆண்கள் 877 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :